cyanic-selkie/wikianc huggingface dataset:
Keinosiemennys
Historia
Hevosten ja muidenkin kotieläinten tieteellisen keinosiemennyksen aloitti venäläinen E. I. Ivanov 1899. Siemenneste kerättiin aluksi talteen naaraan emättimestä, mutta keräys- ja säilytysmenetelmät kehittyivät nopeasti. Italialainen Giuseppe Amantea kehitti ensimmäisenä keinoemättimen, johon astuvan uroksen siitin ohjattiin. Neuvostoliittolaiset Milovanov ja Selivanov kehittivät siemennesteen laimennus- ja säilytysmenetelmiä, ja jo Ivanov oli kokeillut siemennesteen pakastamista. Keinosiemennys levisi 1930-luvulla Tanskaan ja Yhdysvaltoihin, ja Ruotsin ensimmäinen keinosiemennysyhdistys perustettiin 1943. Neuvostoliitossa on keinosiemennetty etenkin hevosia sekä Australiassa ja Etelä-Amerikassa lampaita. Yhdysvalloissa menetelmää on käytetty muun muassa kalkkunanjalostuksessa.
Suomalaiset saivat ensimmäiset tietonsa keinosiemennyksestä 1930-luvulla Ruotsista ja Tanskasta. Lehmien keinosiemennystä kokeiltiin ensimmäisen kerran 1936 Helsingissä. Toisen maailmansodan jälkeen maidontuotantoa pyrittiin kasvattamaan mahdollisimman nopeasti. Siksi maatalousministeriö asetti 1945 toimikunnan tutkimaan menetelmän aloittamisen mahdollisuuksia. Ensimmäinen järjestelmällistä keinosiemennystoimintaa harjoittanut järjestö oli 1946 perustettu Varsinais-Suomen Keinosiitosyhdistys. Varsinaisena keinosiemennystoiminnan aloitusvuonna pidetään vuotta 1947. Keinosiemennysyhdistysten liitto perustettiin 1948. Vuonna 1954 Suomessa oli yli kymmenen alueellista keinosiemennysyhdistystä, joista kahdeksalla oli oma sonniasema.
Taavetti Suo-Anttila
Suo-Anttila oli talollinen, lautamies ja herastuomari Luumäeltä, joka oli talonpoikaissäädyssä Lappeen tuomiokunnan edustaja valtiopäivillä 1867.
Jarkko Tapola
Jarkko Tapola (s. 5. toukokuuta 1944 Helsinki) on suomalainen pikajuoksija, joka edusti Suomea 1960-luvun lopulla ja 1970-luvun alussa.
Tapola voitti 60 metrillä Euroopan sisäratojen mestaruuspronssia vuonna 1970, edellään voittaja Valeri Borzov ja toiseksi sijoittunut Zenon Nowosz. Samana vuonna Tapola sai uransa ainoan Kalevan kisojen mitalin, hopeaa 100 metrin juoksussa.
Martti Kadenius
Martti Kadenius (s. 11. elokuuta 1955 Tornio) on suomalainen teatterinäyttelijä ja -ohjaaja. Hänellä oli Velho-oopperan Käärmeen miespäärooli Iso-Venne, sekä muita pienempiä rooleja. Ohjaajana mm. Maa on syntinen laulu, Velhotar, Selekosen Ihimisiä, Rosvo-Perttunen, Läkkisepän Onni, Piaf-Pariisin Pikku Varpunen, Ruoka Hissi, Keisarin Narri,Över Älven, Mestari, Minä Kirjailijatar, Elämäni Kronikka, Benjamin, Mukka - olen toinen kuin tiedät. Kadenius on näytellyt lukuisissa näytelmissä niin Suomessa kuin Ruotsissa. Kadenius on toiminut myös teatterikriitikkona, sekä kirjoittanut lukuisia kulttuuripoliittisia artikkeleita eri lehtiin.
BLNO
BLNO on Norjan koripallon miesten pääsarja. Sarjaa on pelattu kaudesta 2000–2001 lähtien. Sarjan voittaja on koripallon Norjan mestari.
Englanninunikko
Englanninunikko eli keltavaleunikko (Papaver cambricum) on Länsi-Euroopassa esiintyvä unikkolaji. Se on luokiteltu myös valeunikoihin (syn. Meconopsis cambrica). Englanninunikko on lyhytikäinen monivuotinen ruoho, jonka maitiaisneste on keltaista. Se kasvaa 30–60 senttimetriä korkeaksi. Varsi on pysty, niukkahaarainen ja harvaan karvainen. Lehdet ovat pariliuskaiset, päätöpariset, 8–20 cm pitkät, väriltään heleän vihreitä. Kukat kasvavat yksittäin varren päässä, halkaisija on 4–5 cm ja väri rikinkeltainen. Laji kukkii lähes koko kesän. Hedelmä on nuijamainen kota, pituus 17–30 mm.
Englanninunikko kasvaa luonnonvaraisena vuorten rinteillä ja kivikoissa, kosteissa ja osittain varjoisissa paikoissa. Se on myös koristekasvi ja Pohjoismaissa eteläosassa joskus villiintynyt.
Kunnallisvaalit 1950
Vuoden 1950 kunnallisvaalit järjestettiin Suomessa joulukuussa.
Seuraavan vuoden alussa perustettiin kaksi uutta kauppalaa: Järvenpää erotettiin Tuusulasta ja Karhula Kymistä.
A133
A133 on Karjalan tasavallassa Petroskoista länteen Suojärvelle johtava 134 km:n mittainen maantie.
Nikon F-801
Nikon F-801 (Yhdysvalloissa N8008) on 35 mm järjestelmäkamera 80-luvun loppupuolelta ja on yksi Nikonin ensimmäisistä automaattitarkennuksella varustetuista kameroista.
Vuonna 1990 Nikon julkisti F-801-mallin seuraajan, Nikon F-801s -mallin, jossa oli parannettu automaattitarkennusta sekä lisätty valotuksen pistemittaus.
Yrjö Adolf Taskinen
Yrjö Adolf Taskinen (1827 – 3. helmikuuta 1905 Rantasalmi) oli suomalainen maanviljelijä ja valtiopäivämies.
Taskinen oli talollinen Rantasalmelta, joka oli talonpoikaissäädyssä Rantasalmen tuomiokunnan edustaja valtiopäivillä 1867 ja 1877–1878. Hän oli 1867 säädyn yksityisen valitusvaliokunnan varajäsen ja 1877–1878 mainitun valiokunnan varsinainen jäsen.
John Geddert
John Geddert (k. 25. helmikuuta 2021) oli Yhdysvaltain olympiajoukkueen voimisteluvalmentaja. Häneen nostettiin syytteitä ihmiskaupasta ja seksuaalisesta häirinnästä, yhteensä 24 eri syytettä. Hän teki itsemurhan ennen oikeudenkäynnin alkamista.
Geddert oli olympiajoukkueen valmentaja samaan aikaan kun sen lääkärinä toimi Larry Nassar joka sai vuonna 2018 yhteensä 175 vuoden tuomion seksuaalisista hyväksikäytöistä joita oli tapahtunut Geddertin voimisteluklubilla.
Munasarja
Munasarja eli ovaario eli munarauhanen on naisella munasoluja tuottava mantelin kokoinen ja muotoinen parillinen sukupuolirauhanen. Munasarjat tuottavat myös estrogeeni- ja progesteroni-nimisiä naissukupuolihormoneja. Munasarjat ryhtyvät kehittymään kahdeksannella raskausviikolla. Syntyessään tyttölapsella on noin miljoona munarakkulaa, joista noin 400 000 on jäljellä murrosiän alussa. Noin 10–12 kertaa vuodessa tapahtuu ovulaatio, jolloin yleensä yksi munasolu (satunnaisesti kaksi tai useampia, jolloin on mahdollisuus saada kaksosia tai kolmosia) irtoaa munasarjasta ja kulkee munanjohdinta pitkin kohtuun. Mahdollinen hedelmöitys tapahtuu, jos siittiö ja munasolu kohtaavat munanjohtimessa. Kuukautiset alkavat noin 12–14 päivää ovulaation jälkeen mikäli munasolu ei hedelmöity. Aivolisäke säätelee munasarjojen toimintaa.
Huaoranin kieli
Huaoranin kieli eli huao terero (tunnetaan myös nimillä huao, auishiri, aushiri, waorani, wao, sabela, ssabela sekä pejoratiiveilla auka, auca) on isolaattikieli, jota puhuvat Amazonin sademetsässä Napo- ja Curarayjokien välillä asuvat huaoranit. Yhteensä kielen puhujia on 1650. Myös Perussa saattaa asua pieni määrä sen puhujia, ja he kuuluvat niin sanottuihin tavoittamattomiin kansoihin.
Murteet
Huaorani jakautuu kolmeen murteeseen:
Geneettiset suhteet
Osa kielitieteilijöistä ei pidä huaoranin kieltä isolaattikielenä, vaan liittävät sen johonkin kielikuntaan:
Kanadan Grand Prix 1981
Kanadan Grand Prix 1981 oli Formula 1 -sarjan osakilpailu, joka ajettiin 27. syyskuuta 1981 Île Notre-Damen (nyk. Gilles Villeneuve) radalla Kanadassa. Kilpailun voitti Ligierillä ajanut Jacques Laffite, jolle voitto oli kauden toinen. Voitto oli samalla myös Laffiten viimeinen.
George Santayana
thumb|George Santayana George Santayana (16. joulukuuta 1863 Madrid, Espanja – 26. syyskuuta 1952 Rooma, Italia) oli filosofi, esseisti, novellisti ja runoilija. Hän oli koko elämänsä Espanjan kansalainen, mutta opiskeli Yhdysvalloissa, kirjoitti englanniksi ja luetaan usein amerikkalaisiin oppineisiin.
Tunnettu lause ”Ne, jotka eivät muista menneisyyttä, ovat tuomittuja toistamaan sitä” on peräisin Santayanan teoksesta The Life of Reason.
Call of Duty 4: Modern Warfare
Call of Duty 4: Modern Warfare on Activisionin julkaisema ensimmäisen persoonan ammuntapeli, joka sijoittuu aikaisemmista osistaan poiketen lähitulevaisuuteen. Kyseessä on Call of Duty -pelisarjan neljäs osa, jonka kehityksestä vastasi Call of Duty:n luonut Infinity Ward. Peli julkaistiin Yhdysvalloissa 5. marraskuuta 2007 ja Euroopassa neljä päivää myöhemmin Microsoft Windows-, PlayStation 3-, Xbox 360- sekä Mac OS X- alustoille. Peli ilmestyi myöhemmin myös Wiille.
Pelin jatko-osa Call of Duty: Modern Warfare 2 julkaistiin marraskuussa 2009.
Call of Duty 4:sta julkaistiin Call of Duty: Infinite Warfare -pelin mukana remasteroitu versio Microsoft Windowsille, PlayStation 4:lle ja Xbox Onelle 4. marraskuuta 2016. Versio sai itsenäisen julkaisun kesällä 2017. Graafisten parannusten lisäksi versio tuo moninpeliin esimerkiksi uusia aseita ja pelimuotoja.
Moninpeli
thumb|left|200px|”Create a Class” -toiminnon avulla voi valita itse varusteensa.
Peli sisältää yksinpelin lisäksi kolme erilaista moninpelityyppiä. Konsoleilla on käytössä jaetun ruudun moninpeli, jota voi pelata samalla konsolilla korkeintaan neljä pelaajaa. Sen lisäksi peli sisältää LAN-mahdollisuuden ja normaalin verkkopelin. Verkkopeli tukee vakiona enintään 32 pelaajaa tietokoneella ja 18 pelaajaa konsoleilla. Pelaajalla on valittavissa viisi erilaisiin tehtäviin erikoistunutta hahmoluokkaa: Assault, Spec Ops, Light Machine Gunner, Demolitions ja Sniper Class. Pelaajalla on kuitenkin myös mahdollisuus luoda viisi omaa hahmoluokkaa. Yksinpeliin on mahdollista saada koodeja, jotka yleensä muokkaavat maailman värejä. Koodeja voi avata etsimällä eri tasoista piilotettuja tietokoneita.
Modern Warfaren moninpelissä on mukana ”perkeiksi” nimettyjä erikoiskykyjä, joilla pelaajat voivat muokata omia pelihahmojaan Create a Class -toiminnon kautta. Erikoiskyvyt voivat antaa esimerkiksi enemmän tulivoimaa, lisää ammuksia tai tehdä pelaajan näkymättömäksi ilmatiedustelulle. Perkit on jaettu kolmeen eri ryhmään, ja jokaisesta ryhmästä voi valita yhden perkin. Lisäksi kaikkia aseita voi muokata haluamallaan tavalla erilaisten lisäosien avulla. Näitä ovat muun muassa ACOG-tähtäin, punapistetähtäin, kranaatinheitin, äänenvaimennin ja paremman pystysuuntaisen tarkkuuden antava etukahva. Suorittamalla haasteita pelaaja voi myös avata aseisiin uusia maalauskuvioita.
Peli sisältää tasojärjestelmän, jossa edetään eteenpäin pelissä saatujen pisteiden mukaan. Alussa kaikki aseet tai niiden lisäosat eivät ole saatavilla, vaan ne tulevat saataville vasta tietyn tason jälkeen. Kaikkia perk-erikoisominaisuuksia ei myöskään ole saatavilla heti, vaan ne avautuvat tietyllä tasolla. Kokemuspisteitä kertyy tapoista, tappoavustuksista, peräkkäisistä tapoista, haasteiden suorittamisesta sekä pelimuotojen tavoitteiden suorittamisesta (kuten lipunryöstössä lipun hallussa pitämisestä). Kuolemista ei tule miinuspisteitä, vaan niitä tulee ainoastaan omien tappamisesta. Kun saavuttaa ylimmän tason, pelaajalla on mahdollisuus aloittaa ”prestige”-tila, jolloin kaikki saatu kokemus nollataan ja pelaaja joutuu keräämään kaikki perkit sekä aseet uudestaan. Prestigen voi suorittaa kymmenen kertaa, ja suorituksesta saa aina uuden arvomerkin pelaajanimen viereen.
Hahmot
Call of Duty 4: Modern Warfaren protagonisti on Yhdistyneen kuningaskunnan armeijan erikoisjoukon Special Air Servicen uusin jäsen, kersantti John ”Soap” MacTavish. Toinen merkittävä pelaajahahmo on Yhdysvaltain merijalkaväen erikoisjoukon Force Reconnaissancen kersantti Paul Jackson, joka on yksi pelin juonen ensimmäisen jakson päähenkilöistä. Pelissä on myös neljä muuta pelaajahahmoa: nimettömän arabivaltion presidentti Yasir Al-Fulani; nimetön AC-130 Spectre -tulitukikoneen tykkimies; nuori kapteeni (takaumatehtävissä luutnantti) Price kahdessa menneisyyteen sijoittuvassa tehtävässä; ja nimetön SAS-erikoismies salaisessa lisätehtävässä, joka avataan pelaajalle pelin läpäisemisen jälkeen.
Pelaajahahmon ryhmässä liikkuu myös juonen kannalta tärkeitä pelihahmoja, jotka on ohjelmoitu haavoittumattomiksi. McTavishin tehtävissä esiintyvät hänen joukkuenjohtajansa kapteeni Price, SAS-kommando Gaz, brittitiedustelun venäläinen tiedonvälittäjä Nikolai sekä kersantti Kamarov, jonka kuuluu Venäjän hallitukselle uskollisiin lojalisteihin. Jacksonin tehtävissä esiintyvät hänen joukkojohtajansa luutnantti Vasquez sekä ylikersantti Griggs, joka tekee paluun McTavishin ryhmässä pelin viimeisissä kentissä. Kapteeni MacMillan on SAS-kommando, jonka johdolla kapteeni Price tunkeutuu Prypjat-aavekaupunkiin Ukrainassa salamurhatakseen Imran Zakhaevin.
Pelin päävihollinen on venäläinen asekauppias Imran Zakhaev, jonka johdolla länsimaihin halveksuen suhtautuva äärinationalistinen puolue pyrkii kaatamaan Venäjän laillisen hallituksen ja nujertamaan hallitukselle uskolliset lojalistit. Äärinationalistien kenttäkomentaja on hänen poikansa Viktor Zakhaev. Imran Zakhaevilla on Lähi-idässä poliittinen liittolainen Khaled Al-Asad, joka syöksee vallasta maansa presidentti Al-Fulanin, jotta Yhdysvaltain ja Ison-Britannian huomio siirtyisi Venäjän sisällissodasta Arabian niemimaalle. Zakhaev yritää myös perustaa Neuvostoliiton uudestaan.
Juoni
thumb|left|200px|Soap tapaa kapteeni Pricen alun harjoitustehtävässä. Nimettömässä Lähi-idän arabimaassa sotilaskomentaja Khaled Al-Asad syöksee vallasta presidentti Yasir Al-Fulanin ja teloittaa tämän suorassa televisiolähetyksessä. Yhdysvaltain mielestä Al-Asadin toiminta on vastuussa levottomuuksista Lähi-idässä, ja Yhdysvaltain merijalkaväelle annetaan käsky miehittää valtio. Force Reconnaissancen kersantti Paul Jackson osallistuu luutnantti Vasquezin johdolla merijalkaväen operaatioon pidättää Al-Asad, mutta sotilastiedustelun saamien virheellisten tietojen seurauksena tehtävä epäonnistuu. Yhdysvaltain asevoimat käynnistää hyökkäyksensä maan pääkaupunkiin. Jackson osallistuu operatioon CH-46 Sea Knight -helikopterin tykkimiehenä, mutta yhdysvaltalaiset paikantavat Al-Asadin palatsista toimintakykyisen ydinpommin. Ydinräjähdys pyyhkäisee kaupungin maan tasalle. Luutnantti Vasquez ja muut helikopterissa menehtyvät räjähdyksessä Jacksonia lukuun ottamatta. Hän lähtee pois pudonneesta kopterista, mutta menehtyy säteilymyrkytykseen. Griggs ehtii pois alueelta.
McTavishin ryhmälle annetaan käsky pelastaa äärinationalistien vangiksi joutunut Nikolai, ja pelastustehtävä onnistuu kersantti Kamarovin lojalistien avulla. Nikolai kertoo Special Air Servicelle, että Al-Asad piileskelee pienessä kylässä Azerbaidžanissa. Lojalistien avulla SAS-kommandot paikantavat kohteensa, ja kuulustelun jälkeen kapteeni Price ampuu köysistä irti rimpuilevan Al-Asadin. Yhdysvalloille ja Isolle-Britannialle paljastuu, että Imran Zakhaev oli vastuussa Al-Asadin vallankaappauksen rahoituksesta ja ydinaseen räjähdyksestä. Iso-Britannia ja Yhdysvallat päättävät kaapata äärinationalistien kenttäkomentajan Viktor Zakhaevin ja kuulustella häntä isänsä Imran Zakhaevin olinpaikasta, mutta Victor tekee itsemurhan, joten he eivät saa tietoja häneltä.
Poikansa kuolemasta raivostuneena Imran Zakhaev laukaisee äärinationalistien kaappaamasta ohjussiilosta kaksi RT-2UTTH Topol-M -ydinohjusta Yhdysvaltain itärannikon kaupunkeihin mikä voi aiheuttaa 41 miljoonaa uhria. Special Air Service ja Force Reconnaissance kuitenkin murtautuvat siiloon, ja McTavish tekee molempien ohjusten taistelukärjet toimintakyvyttömiksi ja ohjelmoi ne syöksymään Atlantin valtamereen. Kommandot pakenevat äärinationalisteilta siilosta jeepin kyydissä, mutta äärinationalistien Mil Mi-24 -helikopterin ohjukset katkaisevat sillan, ja kommandot joutuvat puolustautumaan äärinationalistien sotilailta. Ylikersantti Griggs kaatuu venäläisten luoteihin, ja paikalle saapunut Imran Zakhaev ampuu Gazin. McTavish kuitenkin ampuu Zakhaevin kapteeni Pricen heittämällä M1911.45 Colt Government -pistoolilla, ja kersantti Kamarovin lojalistit saapuvat pelastamaan McTavishin hengen. Eräs Kamarovin miehistä aloittaa taistelussa haavoittuneen Pricen elvytyksen, ja saavat hänet (paljastuu Modern Warfare 2:ssa) heräämään. Ennen lopputekstejä pelaaja kuulee uutislähetyksen, jonka mukaan Zakhaevin äärinationalistien puolueessa on käynnissä valtakamppailu ja Beringinsalmelle uponneen rahtilaivan etsinnät on lopetettu.
Kehitys ja julkaisu
Call of Duty 4:n kehitti sadan ihmisen ryhmä yli kahden vuoden ajan. Call of Duty 2:n jälkeen Infinity Ward päätti jättää taakseen toisen maailmansodan, johon aikaisemmat Call of Duty -pelit ovat sijoittuneet. Tämä johti kolmiosaiseen Modern Warfare -sarjaan. Samalla kun Infinity Ward kehitti Call of Duty 4:n tarinaa, he päättivät välttää viittauksia oikean elämän sotiin. Kehittäjäryhmä suunnitteli moninpeliosan tasapainotetuksi ja palkitsevaksi uusille pelaajille ja samalla tarjosivat jotain kokeneille pelaajille.
Syyskuun 2007 alusta lähtien Xbox Liven Gold-tason jäsenyyden omistavat pelaajat pystyivät osallistumaan arvontoihin, joissa jaettiin pelin beta-versiota. Lopullinen peli julkaistiin marraskuussa.
Remastered-versio
Alkuperäistä peliä on ehostettu esimerkiksi päivitetyllä grafiikkamoottorilla, uusitulla äänimaailmalla sekä uudistetuilla animaatioilla. Moninpeliin on tuotu lisää pelimuotoja uudemmista Call of Duty -peleistä sekä uusia aseita, asusteita ja kustomointivaihtoehtoja. Versioon on lisätty myös uusia Trophy- ja Achievement-haasteita PlayStation 4:lle ja Xbox Onelle.
Vastaanotto
Kun Call of Duty 4: Modern Warfare julkaistiin, se sai positiivista palautetta monilta videopelijournalisteilta. Yhteispisteiden kerääjä, GameRankings, sai 72:n arvostelun perusteella Xbox 360 -versiolle laskettua 94 %:n pisteet, ja myös Metacritic laski pelille 69:n arvostelun perusteella saman tuloksen. PlayStation 3 -versio saavutti myös 94 %:n pisteet perustuen 43:een arvosteluun Game Rankingsilta, sekä myös Metacriticin laskijat päätyivät 94:ään. Microsoft Windows -versio oli myös tervetullut saaden 93 %:n kannatuksen 39:ltä kriitikolta. Näin GameRanking laski. Metacritic sai kerättyä hiukan huonomman tuloksen: 92 pistettä sadasta.
Arvostelijoiden mukaan pelattavuus tuo lajityypin ”intensiteetin uudelle tasolle jollaista emme ole koskaan ennen nähneet”. Official Xbox Magazinen mukaan moninpeli "vakiinnuttaa pelin välittömästi klassikoksi". GameSpot antoi suotuisan arvostelun Call of Duty 4: Modern Warfarelle ja tiivisti, että ”tarinan korkea laatu ja sen loistavat moninpelivaihtoehdot tekevät Call of Duty 4:stä upean paketin”. X-Play kommentoi, että ”vaikka se ei ole mullistanut pelityyppiä, se on todella lähellä”. GamePron mukaan ”hämmästyttävän syvä moninpeli” vetää vertoja Halo 3:lle.
Moni arvostelija on kehunut pelin tarinaa. GamePro noteeraa, että ”intensiivinen yksinpelitarina tarjoaa toiminnantäytteisen kokemuksen, joka on suunnattoman mukaansatempaava kertomus: pelissä tulee hetkiä, jolloin tunnet selkäpiisi karmivan.” GameSpot mainitsi yksinpelitarinan lyhyyden olevan ainoa merkittävä puute. Vaikka IGN kuvaili tarinaa sanoin ”vieläkin liian suoraviivainen” edeltäjiensä tavoin, se mainitsi tämän johtavan ”paljon runsaampaan, enemmän keskittyneempään kokemukseen kauniisti suunniteltujen lavasteiden kera.” Eräs arvostelija totesi, että ”Call of Duty on tehnyt aloitteen toisen maailmansodan taakse jättämisestä pelimaailmassa”.
Call of Duty 4 on myös saanut osakseen kritiikkiä. Xbox World 360 totesi sen olevan täynnä ”halpoja temppuja” viitaten siihen, että peli ei mullistanut lajityyppiä. Pelit-lehti moitti pelin suoraviivaista rakennetta ja totesi, että ”suurin ongelma ei ole itse putki vaan juoksu. Tavoite on rynniä eteenpäin ja saavuttaa näkymättömiä checkpointteja”.
Lehtijalkaiset
Lehtijalkaiset (Anostraca) on kidusjalkaisten luokkaan (Branchiopoda) kuuluva äyriäislahko. Toisin kuin muilla kidusjalkaisilla, lehtijalkaisilla ei ole ruumiin etuosaa suojaavaa selkäkilpeä (carapax). Ruumis on selvästi jakautunut etu-, keski- ja takaruumiiseen.
Lehtijalkaiset ovat yleensä suhteellisen suuria, 1–2 cm, enimmillään 15 cm. Niillä on varrelliset verkkosilmät ja lisäksi päälaella naupliussilmä. Keskiruumiissa on yleensä 11 jaoketta, joissa kaikissa on samanlaiset yksinkertaiset lehtijalat. Takaruumis on yksinkertaisen lieriömäinen ja sen päättää telson.
Sukupuolet ovat erilliset. Naaras kantaa munia keskiruumiin kahden viimeisen jaokkeen alla olevassa hautomataskussa.
Lehtijalkaiset elävät tyypillisesti tilapäisympäristöissä, kuten ajoittain kuivuvissa sade- tai sulamisvesilammikoissa tai suolajärvissä. Kuivan kauden yli ne selviävät kovakuorisina lepomunina, kystoina, jotka ovat itse asiassa jo kehityksensä aloittaneita alkioita. Ne heräävät henkiin noin 30 tunnin kuluttua veteen jouduttuaan. Munat leviävät helposti sekä tuulen että eläinten mukana.
Ryhmän tunnetuimpia edustajia ovat suolalehtijalkaiset (Artemia-suku), erityisesti Artemia salina, jotka luonnossa elävät hypersuolaisissa järvissä. Näiden lajien lepomunia myydään kasvatettavaksi mm. akvaariokalojen ruoaksi.
Lehtijalkaiset ovat kidusjalkaisten Sarsostraca-alaluokan ainoa nykyisin elävä lahko.
Suomen lehtijalkaiset
Suomesta tunnetaan kaksi lehtijalkaislajia, Polyartemia forcipata ja pohjanlehtijalkainen Branchinecta paludosa. Molempia on Suomessa tavattu vain Lapin perukoilta. Skandinavian vuoristossa niiden levinneisyys ulottuu etelämmäksi.
Oskari Heikkinen
Oskari Heikkinen, kutsumanimiltään Iso-Ossippa tai Vuonan Ossippa, oli itäkarjalaisten kansannousussa talvella 1921–1922 sotinut karjalainen metsäsissi. Hän kunnostautui erityisesti kansannousun pohjoisrintamalla Kokkosalmen taisteluissa.
Metsäsissien aseistus oli puutteellista ja konetuliaseita oli vähän. Kooltaan suuri ja tunnettu karjalainen voimamies Heikkinen tunnettiin erityisesti aseenaan käyttämästään Lewis-pikakivääristä, karjalaiselta nimeltään Luiskanasta. Aseeseen hän oli saanut koulutuksen Vienan Väliaikaisen hallituksen aikana. Hänet tunnettiin edesottamuksistaan rintaman molemmin puolin, niin sissien kuin venäläisten piirissä.
Sementti
thumb|Betonimylly on betonin sekoituksessa käytettävä kone. Sementti on betonin tärkein raaka-aine ja yksi maailman käytetyimmistä rakennusaineista. Nimi sementti tulee latinan termistä opus caementicium, jolla antiikin roomalaiset tarkoittivat betonia muistuttavaa ainetta, johon oli sekoitettu poltettua kalkkia. Nykyinen sementti valmistetaan kalkkikivestä, savesta ja kipsistä.
Kalsiumkarbonaattipohjaisen portlandsementin kehitti 1824 Joseph Aspdin Britannian Yorkshiresta. Sementin nimi johtuu siihen käytetystä portlandiitista, jota sen valmistuksessa alkuun käytettiin. Ranskalainen Stanislas Sorel kehitti 1867 magnesiumkloridisementin. Magnesiumpohjaisen sementin vedenkestävyys on kuitenkin huono, joten sen lajin sementit eivät ole kilpailleet portlandsementin kanssa. Vasta viime vuosina kehitettyjen magnesiumsementtien sanotaan kestävyydeltään vetävän vertoja portlandsementille ja sillä esitetään olevan myös Sorelin sementin hyvät puolet.
Sementtiä tuotettiin vuonna 2014 yli 4 miljardia tonnia, josta Kiinan osuus on yli 60 prosenttia. Sementin tuotantoa on tilastoitu vuodesta 1926 alkaen, jolloin sitä valmistettiin 62 miljoonaa tonnia.
Sementin valmistus
Sementin valmistusprosessi alkaa kalkkikiven louhinnalla. Tämän jälkeen kalkkikivi jauhetaan kuulamyllyssä haluttuun karkeuteen. Jauhatuksen jälkeen jauheeseen sekoitetaan savea ja seos homogenisoidaan koostumuksen tasaamiseksi. Valmis seos kuljetetaan esilämmityksen kautta pitkään klinkkeriuuniin, jossa seos sintraantuu valmiiksi klinkkeriksi. Tässä sintrausprosessissa muodostuvat sementtimineraalit.
Klinkkeri jauhetaan sementiksi kuulamyllyssä. Jauhatuksen yhteydessä klinkkeriin lisätään kipsiä sitoutumisajan säätämiseksi sekä erilaisia seosaineita haluttujen ominaisuuksien aikaansaamiseksi. Seosaineita ovat muun muassa masuunikuona ja kalkkikivi. Sementin kovettumisnopeutta säädetään lähinnä jauhatushienoudella.
Sementin ominaisuuksia on pyritty parantamaan lukuisia erilaisia lisäaineita kokeilemalla. Esimerkiksi tärkkelyksen lisääminen hidastaa sementin kovettumisnopeutta ja parantaa siitä valmistettavan betonin ominaisuuksia.
Sementin valmistus tuottaa merkittävästi CO2-päästöjä. Globaalisti sementtiä valmistetaan noin kolme miljardia tonnia vuodessa, mikä tuottaa noin viisi prosenttia ihmisen aiheuttamista CO2-päästöistä. Päästöjen vähentämiseksi tutkitaan tällä hetkellä vaihtoehtoja kalkkikiven korvaamiseksi magnesiumyhdisteillä ja dolomiitilla.
Suomen ainoa sementin valmistaja on CRH-konserniin kuuluva Finnsementti Oy. Lujabetoni Oy:n, Ruskon Betoni Oy:n ja Forssan Betoni Oy:n yhteisyritys Scandinavian Cement Oy tuo lisäksi sementtiä Saksasta.
Donewell Yobe
Donewell Yobe (s. 24. elokuuta 1983) on sambialainen jalkapalloilija. Pelipaikaltaan hän on hyökkääjä. Hänen sambialainen seuransa oli ZESCO United F.C., jossa hän voitti maansa mestaruuden kaudella 2007. Kaudella 2009 hän oli ykkösen toiseksi paras maalintekijä 14 maalilla AC Oulun noustessa Veikkausliigaan.
Veikkausliigakautena 2010 hän teki alkukaudesta vaihtopelaajana maaleja. Pelipaikka oli ylempi keskikenttäpelaaja. Yobe ja hänen veljensä Dominic tuomittiin toukokuussa 2011 seitsemän kuukauden ehdolliseen vankeuteen heidän ottattuaan vedonlyöntihuijarilta 50 000 euron lahjuksen syyskuussa 2010 pelatun TPS-AC Oulu-ottelun tulokseen vaikuttamisesta.
Suomen Palloliiton (SPL) kurinpitovaliokunta ja Kansainvälisen jalkapalloliiton (FIFA) kurinpitovaliokunta määräsivät Dominic ja Donewell Yobelle määräaikaisen kahden vuoden peli- ja toimitsijakiellon, joka kattaa kaikki kansalliset ja kansainväliset, sekä muut viralliset ottelutapahtumat maailmanlaajuisesti. Pelikielto katsotaan alkaneeksi 6.4.2011.
Ramzi Yousef
thumb|Ramzi Yousef. Ramzi Ahmed Yousef (, s. 20. toukokuuta 1967 Kuwait) on pakistanilainen terroristi, joka tuomittiin elinkautiseen vankeusrangaistukseen ilman mahdollisuutta ehdonalaiseen vapauteen vuoden 1993 World Trade Centerin pommi-iskun ja operaatio Bojinkan suunnittelusta. Hän kärsii tuomiotaan ADX Florence -vankilassa.
Vuonna 1993 Yousef yritti piilottaa Pakistanin entisen pääministerin Benazir Bhutton asuntoon Bilawal Houseen pommin, jonka olisi voinut räjäyttää Bhutton poistuessa talosta. Hanke kuitenkin epäonnistui.
Robert Merton
Robert C. Merton (s. 31. heinäkuuta 1944 New York) on yhdysvaltalainen taloustieteilijä. Hän on tunnettu rahoituksen tutkija ja on kehittänyt etenkin osakemarkkinoiden analyysin teoriaa. Merton väitteli MIT:ssä vuonna 1970 ja toimi siellä professorina vuosina 1974–1988. Tämän jälkeen hän siirtyi Harvardin yliopistoon. Hänet palkittiin taloustieteen Nobelin muistopalkinnolla vuonna 1997 yhdessä Myron Scholesin kanssa.
Merton on tunnetun sosiologin Robert K. Mertonin poika.
Robert Mertonin parhaiten tunnettu tutkimus tarkastelee johdannaisinstrumenttien, kuten optioiden, hinnoittelua. Hän julkaisi tutkimuksen aiheesta samanaikaisesti kuin Fischer Black ja Myron Scholes päätyen myös samaan tulokseen (”A Dynamic General Equilibrium Model of the Asset Market and Its Application to the Pricing of the Capital Structure of the Firm”, MIT Sloan School of Management, Working Paper 497–70, 1970). Esimerkiksi uudehkossa IFRS 2 -kirjanpito- ja tilinpäätösstandardissa viitataan Black–Scholes–Merton-kaavaan.
Kristian Kunnas
Kristian Kunnas (s. 11. tammikuuta 1981 Vihti) on entinen suomalainen jalkapalloilija. Hän oli pelipaikaltaan puolustava keskikenttäpelaaja tai keskuspuolustaja.
Kunnas edusti uransa aikana Nummelan Palloseuraa, Helsingin Jalkapalloklubia, Kuopion Palloseuraa, FC Hämeenlinnaa sekä FC Viikinkejä. Hän on pelannut Veikkausliigassa 65 ottelua, ja tehnyt niissä viisi maalia, joista kolme tuli peräkkäin samassa ottelussa. Kunnas oli 17-vuotiaana mukana HJK:n Mestarien liiga -joukkueessa vuonna 1998, mutta esiintyi vain vaihtopenkillä.
Kunnas on edustanut Suomea alle 16- ja alle 18-vuotiaiden EM-kisoissa sekä alle 20-vuotiaiden MM-kisoissa. Kunnaksen isosisko on naisten maajoukkueessa pelannut Satu Kunnas.
Tuhkimo ja kolme pähkinää
Tuhkimo ja kolme pähkinää (Tšekkoslovakiassa Tři oříšky pro Popelku, Itä-Saksassa Drei Haselnüsse für Aschenbrödel) on tšekkoslovakialais-itäsaksalaisella yhteistyöllä tuotettu satuelokuva, joka valmistui vuonna 1973. Elokuvan on ohjannut Václav Vorlíček yhteistyössä Barrandov-elokuvastudioiden ja DEFA-Studio für Spielfilmen kanssa.
Elokuvan tapahtumat perustuvat Božena Němcován keräämään kansansatuun, joka on tšekkiläinen muunnelma klassisesta Tuhkimosta. Pääosia näyttelivät Libuše Šafránková ja Pavel Trávníček. Elokuva kuvattiin DEFA:n studiolla Potsdam-Babelsbergissä, Barrandov-elokuvastudioilla Prahassa ja eri puolilla Böömiä sekä Moritzburgin linnassa.
Elokuvasta julkaistiin sekä tšekinkielinen että saksankielinen versio. Näyttelijät olivat tšekkoslovakialaisia ja itäsaksalaisia, jotka kuvausten aikana lausuivat vuorosanansa omalla äidinkielellään. Myöhemmin elokuva jälkiäänitettiin kokonaan tšekin- tai saksankieliseksi.}
Elokuvasta on tullut Illallinen yhdelle -elokuvan tapaan juhlapyhien perinne. Se esitetään televisiossa joka vuosi joulun aikaan Tšekissä, Saksassa, Slovakiassa, Sveitsissä ja Norjassa.
Mediolanum
Mediolanum (lat.; ) on antiikin aikainen kelttiläisperäinen paikannimi, jota esiintyi Galliassa ja Britanniassa. Se voi viitata seuraaviin antiikin aikaisiin kaupunkeihin:
Wihuri
Wihuri on kauppaa ja teollisuutta harjoittava kansainvälinen suomalainen monialakonserni. Konsernin emoyhtiö on Wihuri International Oy, jolla on ainakin tytäryhtiöt Wihuri Oy ja Wihuri Packaging Oy. Konsernin liikevaihto vuonna 2020 oli 1,8 miljardia euroa ja henkilöstön määrä noin 5 200. Yhtiön pääkonttori sijaitsee Helsingin Kulosaaressa.
Wihuri-konsernin muodostavat emoyhtiö Wihuri International Oy ja sen alakonsernit Wihuri Oy (Wihuri Metro-tukku, Tekninen Kauppa ja Wihuri Aviation) sekä Wihuri Packaging Oy (Wipak ja Winpak).
Wihuri kuuluu Suomen suurimpiin listaamattomiin perheyrityksiin.
Aarnio Oy (1901–1960)
Wihuri-konsernin juuret perustuvat Turussa vuonna 1901 Hjalmar Aarnion perustamaan Aarnio Oy:hyn. Aarnio oli yrityksen perustaessaan 22-vuotias, mutta hän oli ehtinyt kerätä jo yli kymmenen vuoden työkokemuksen, muun muassa liikeapulaisena ja merimiehenä. Hän oli joutunut jättämään koulun kesken jo 10-vuotiaana isänsä kuoleman vuoksi.
Musiikin vaikutukset
Musiikin vaikutukset ihmiseen ovat monitahoiset. Musiikin avulla voi välittää monenlaisia viestejä, ja musiikista voi nauttia monin tavoin. Musikaalisuutta pidetään älykkyyden yhtenä osa-alueena. Musiikilla on todettu yhteys niin verbaalisiin ja kuin matemaattisiin taitoihin. Musiikin kuuntelu vaikuttaa ihmisen mielialaan ja vireystilaan. Musiikkia käytetäänkin myös terapian ja kuntoutuksen välineenä.
Wihuri
Aarnio Oy (1901–1960)
Yhtiö toimi aluksi elintarvikkeiden vähittäiskauppana ja leipomona. Muutamassa vuodessa kummastakin liiketoiminnasta tuli paikkakunnan suurimpia. Aarnio osti myös kahvipaahtimon. Vuonna 1904 yhtiö aloitti tukkumyynnin siirtomaatavaroilla.
Musiikin vaikutukset
Musiikillinen älykkyys
Neuropsykologi Howard Gardner loi vuonna 1983 moniälykkyysteorian, jonka mukaan älykkyyteen kuuluu seitsemän erilaista ja itsenäistä kykyä. Musiikillinen älykkyys on yksi älykkyysteorian osa. Musiikillisesti älykäs ihminen muistaa helposti melodioita ja kappaleita. Hän kuulee musiikin sisältämät erilaiset vivahteet ja pystyy erottamaan esimerkiksi moniäänisen teoksen yksittäiset stemmat. Musiikillisesti älykäs ihminen kykenee myös ilmaisemaan itseään musiikin kautta ja nauttii musiikista muita enemmän.
Lyhytkestoiset vaikutukset
Musiikin kuuntelun vaikutuksia on tutkittu paljon etenkin "Mozart effect" -ilmiön jälkeen. Ilmiön alulle saattaneen tutkimuksen (Rauscher, Shaw, Ky 1993) tulokset osoittivat Mozartin musiikin kuuntelun nostavan hetkellisesti avaruudellista hahmotusta mittaavissa tehtävissä saatuja pisteitä. Tuloksia on tulkittu myöhemmin väärin antaen olettaa, että klassisen musiikin kuuntelu vaikuttaisi positiivisesti älykkyyteen pidemmällä aikavälillä.
Pitkäkestoiset vaikutukset
Yhteyden syyksi on esitetty molempien aineiden ei-sanallisen materiaalin käsittelyä sekä tarvetta keskittymiseen. Lisäksi lukusuhteet, numerot ja rakenteet ovat molemmissa aineissa keskeisessä osassa.
Musiikin ja avaruudellisen hahmotuksen välillä on todettu olevan yhteys. Musiikin opetusta saaneiden lasten on todettu pärjäävän paremmin avaruudellista hahmotuskykyä mittaavissa tehtävissä. Jotkin tutkimukset ovat tosin osoittaneet, että musiikkiopintojen vaikutus tuloksiin katoaa kahden vuoden aikana, vaikka opinnot jatkuisivatkin.
Musiikin ja verbaalisten taitojen yhteys on todettu lukuisissa tutkimuksissa, etenkin luetun muistamisen ja lukutaidon välillä. Molemmat taidot vaativat samaan tapaan havainnointikykyä sekä kognitiivisia ja motorisia taitoja. Lisäksi kuuloaisti on olennainen tekijä molemmissa taidoissa. Musiikilliset taidot ovat yhteydessä lukutaitoon sekä puhutun muistamiseen. Syy-seuraus suhdetta musiikin ja verbaalisten taitojen välille ei ole voitu luoda, mutta taitojen korreloivuus eri tutkimuksissa on todettu luotettavaksi. Musiikin opetuksella on todettu lisäksi olevan myönteinen vaikutus äänensävyjen sekä puheeseen sisällytettyjen tunnevivahteiden erottelukykyyn.
Musiikki muokkaa aivoja
Musiikki, ja varsinkin sen harjoitteleminen muuttaa aivotoimintaa. Tutkija Christo Pantevin mukaan musiikin harjoittelu laajentaa aivoalueita, ja aivot myös alkavat toimia synkronisemmin. Muusikon kuullessa jonkin tutun melodian hänen aivoissaan aktivoituvat laajat hermosoluverkostot. Riittävä määrä toistoja aiheuttaa aivojen kuulovasteiden aktivoitumisen myötä sen, että ”kuullakseen” musiikin, muusikon ei tarvitse kuulla konkreettisesti musiikkia, vaan pelkkä nuottien näkeminen riittää siihen että ”pään sisällä soi”. Hyvä esimerkki tästä ovat kapellimestarit.
Mieltymys rytmiin ja melodiaan on ihmisellä lapsesta asti. On kuitenkin vielä epäselvää, kuinka paljon musiikillista kykyä voi lisätä harjoittelulla ja kuinka paljon musikaalisuus on aivojen synnynnäinen ominaisuus. On kuitenkin havaittu, että eri soitinten soittajien välillä on eroja: tutkimuksen mukaan esimerkiksi viulisteille kehittyisi muiden soitinten edustajia tarkempi sävelkorva.
Wihuri
Aarnio Oy (1901–1960)
Osakeyhtiöksi yritys muutettiin vuonna 1922. Vuonna 1923 yhtiö osti Humaliston- ja Puutarhakatujen kulmassa sijainneen liiketalon kaikki osakkeet ja muutti sinne. Vuonna 1925 Aarnion 23-vuotias poika Aarno Aarnio aloitti yhtiön apulaisjohtajana.
Musiikin vaikutukset
Muusikon aivot toimivat toisin
Yhdysvaltalaistutkimuksen mukaan ammattimuusikko hyödyntää keskivertohenkilöä taitavammin divergenttiä ajattelua, jossa yhteen ja samaan ongelmaan etsitään useampia ratkaisuja. Muusikot hyödynsivät ongelmanratkaisun aikana verrokkeja enemmän molempia aivolohkojaan. Tutkija Bradley Folleyn mukaan muusikot eivät ajatelleet luovemmin, vaan heidän aivonsa toimivat laadullisesti toisin. Tutkijoiden mukaan eräs selitys aivopuoliskojen tehokkaaseen rinnakkaiskäyttöön on se, että muusikot käyttävät usein kumpaakin kättä instrumenttinsa soittamiseen. Muusikkojen pitää myös osata yhdistellä hyvin kummankin aivopuoliskon informaatiota soittaessaan. Nuottien lukemiseen tarvitaan vasenta aivopuoliskoa kun taas musiikin tulkintaan oikeaa.
Wihuri
Antti Wihurin liiketoiminta (1913–1960)
Toinen Wihurin kivijaloista perustuu merenkulkuneuvos Antti Wihurin liiketoimintaan.
Ensimmäisen maailmansodan ja vapaussodan jälkeen Wihuri muutti Helsinkiin ja hänestä tuli laivaus- ja huolintayhtiö John Nurminen Oy:n huomattava osakas. Pulavuosina Wihuri lunasti yhtiön itselleen ja muutti sen nimeksi Merihuolto Oy. John Nurminen perusti uudestaan nimeään kantavan yrityksen ja uhkasi siten viedä Merihuollon asiakkaat. Wihuri haastoi Nurmisen oikeuteen ja tämä sai tuomion hyvän liikemiestavan vastaisesta toiminnasta.
Talvisodan sytyttyä Wihuri myi yhden laivoistaan ja lahjoitti siitä saadut 10 miljoonaa markkaa maanpuolustukselle. Koska sota ei ollut otollista aikaa merenkululle, Wihuri myi koko laivastonsa. Varat hän sijoitti ensimmmäisen vaimonsa kanssa perustamaansa Jenny ja Antti Wihurin rahastoon vuonna 1942. Sen alkuperäinen tavoite oli tukea Suomen jälleenrakentamista, mutta pian se alkoi rahoittaa tiedettä ja taidetta, merenkulkua ja harrasteilmailua. Jenny Wihuri toimi aktiivisesti yhtiössä ja vaikutti sen päätöksiin. Pariskunnalla oli kaksi sota-aikana adoptoitua poikaa.
Blade: Trinity
Blade: Trinity on David S. Goyerin ohjaama ja käsikirjoittama Blade-elokuva. Elokuva on jatkoa myös Goyerin käsikirjoittamille elokuville Blade ja Blade II. Elokuva pohjautuu Marvel-sarjakuvien hahmoon Blade, jota näyttelee Wesley Snipes.
Wihuri
Antti Wihurin liiketoiminta (1913–1960)
Wihuri jäi leskeksi vuonna 1943. Rakel Wihurin kanssa hän avioitui vuonna 1945 ja tämä alkoi toimia yhtiössä.
Blade: Trinity
Tuotto
Elokuva tuotti Yhdysvalloissa 52.4 miljoonaa dollaria ja maailmanlaajuisesti 128.9 miljoonaa dollaria, joka teki siitä Blade elokuvien heikoimmin tuottanut elokuva.
Wihuri
Antti Wihurin liiketoiminta (1913–1960)
Sodan jälkeen Wihuri aloitti taas laivanvarustamisen keskittyen öljyn kuljetukseen. Toimintaa varten perustettiin Suomen Tankkilaiva Oy. Varustamolla oli myös kuivalastialuksia, ja se teki kuljetuksia ympäri maailmaa. Esimerkiksi vuonna 1953 Wihurin Wiima-laiva oli matkalla Kiinaan lamppuöljylastin kanssa. Korean sodassa mukana ollut Yhdysvallat halusi estää lähetyksen ja myös Winston Churchill osallistui Wiiman matkan kolme kuukautta kestäneeseen viivytykseen Singaporessa. Lopulta Wihuri myi lastin Yhdysvalloille.
Vuonna 1953 Wihuri perusti kansainvälisten palkintojen rahaston tukemaan ihmiskunnan henkistä ja taloudellista kehitystä. Rahasto jakaa Sibelius-palkintoa.
1950-luvulla perustettiin Wihuri-yhtymä, johon kuului Autola Oy, laivanvarustamo, Sanduddin tapettitehdas, sekä muutamia metallialan yrityksiä. Vuonna 1921 perustettu Autola markkinoi muun muassa Caterpillar-maansiirtokoneita ja Volkswagen-autoja. Wihuri osti Autolan vuonna 1954, samoin kuin Oy Uusi Autokoriteollisuus Ab:n (myöhemmin Wiima).
Vuosina 1956–1958 Wihuri tutki mahdollisuuksiaan kääpiöauton sarjatuotantoon. Vuonna 1967 se rakensi yhden Wiima-nimisen auton prototyypin, joka katosi myöhemmin. Kyseessä oli kahden hengen auto, jonka kori muistutti ulkonäöltään saman ajan saksalaisia kääpiöautoja. Autoa pidettiin onnistuneena,mutta sen valmistaminen olisi ollut niin kallista, että hankkeesta luovuttiin.
Wihuri osti Teijon Tehtaat Oy:n vuonna 1957 ja nimitti sen isännöitsijäksi Ilmari Mustosen, jonka tehtävä oli uudistaa maatalouteen suuntautuneen yhtiön laitoksia, tuotantoa ja tuotteita. Yhtiö valmisti muun muassa puimakoneita, silppureita ja nappeja. Autolan konekaupasta syntyi Oy Witraktor Ab ja autokaupasta Wihuri Oy Autola.
Vuonna 1958 Teijossa alettiin rakentaa Volvon linja-autonalustoja ja vuotta myöhemmin kuorma-autojen täys- ja puoliperävaunujen valmistus.
Vuosina 1959–1964 Wihurin Teijon tehtaassa Perniössä rakennettiin noin 120 kappaletta Wilke-merkkisiä kuorma-autoja, joissa käytettiin Volvo-kuorma-autojen tekniikkaa.
Wihuri-Yhtymä (1961–1974)
Jenny ja Antti Wihurin ottopojat Reijo ja Pentti Wihurin saivat perinnönjaossa haltuunsa varustamon, autokoritehtaan ja Merihuollon.
Vuonna 1966 yhtiö aloitti liiketoiminnan muovipakkausteollisuudessa.
Vuonna 1968 Wihuri osti Curt Lincoln Motors Oy:n, joka oli rakentanut vuonna 1963 Keimolan moottoriradan Vantaalle.
Vuonna 1969 Wihuri alkoi valmistaa Winha-moottorikelkkoja Teijon tehtaalla.
200px|thumb|Wihurin valmistama VW Kupla vuodelta 1969. Vuosina 1969–1970 Wihurin Heinolan tehtaassa koottiin 48 Volkswagen Kuplaa. Autojen kotimaisuusaste jäi pieneksi, koska vain turvavyöt, akut, renkaat ja ikkunalasit olivat suomalaisia. Valmistuneista Volkswageneista kaksi luovutettiin Autoliitolle tiepalveluautoiksi ja muut toimitettiin piirimyyjille eri puolille maata. ”Wihurin Kuplat” tunnistaa polttoainesäiliön täyttöaukon kannessa olevasta Wihurin logosta.
Wihuri oli 1960- ja 1970-luvuilla suuri autojen maahantuoja. Sen edustamia automerkkejä olivat muun muassa Volkswagen, Porsche, DAF, Polski-Fiat ja Hillman.
Vuonna 1970 Wihuri osti Maamiesten Kauppa Oy:n ja avasi Wihurinkosken suurpanimon Heinolaan.
Vuonna 1971 yhtiö työllisti 3035 henkilöä ja sen liikevaihto oli 424 miljoonaa markkaa.
Wihuri Oy (1975–2013)
Vuonna 1975 yhtiön nimeksi tuli Wihuri Oy.
Teijossa valmistettiin vuosina 1975–1976 runsaat 100 kappaletta avolavaisia Volkswagenin tekniikkaan perustuvia Teijo-pakettiautoja.
Vuonna 1977 perustettiin Winpak Ltd Kanadaan, Winnipegiin. Autojen maahantuonti myytiin Keskolle, joka muutti sen nimeksi VV-Auto.
Ilmari Mustonen aloitti Oy Wiima Ab:n toimitusjohtajana vuonna 1977, ja osti sen itselleen toukokuussa 1979.
Wihuri luopui Keimolan moottoriradasta vuonna 1982 ja myi alueen Sanoma Osakeyhtiölle.
Vuonna 1983 Antti Wihurin syntymästä tuli kuluneeksi sata vuotta. Sen kunniaksi Wihurin rahaston taidehankinnat lahjoitettiin Rovaniemen taidemuseolle.
Vuonna 1993 konsernin toimialoja olivat pakkausteollisuus, päivittäistavarakauppa ja tekninen kauppa. Pohjois-Amerikasta ostettiin Portion Packaging, jolla oli tehtaita Yhdysvalloissa ja Kanadassa. Wihuri Oy Aarnion kauppiastukkutoiminta myytiin Tukolle. Konsernin tulos lähes kaksinkertaistui ja ytiön liikevaihto oli 3,1 miljardia markkaa. Yhtiön toimitusjohtajana toimi Juhani Leppänen. Yhtiön suurimmat omistajat olivat Antti Aarnio-Wihuri, Jenny ja Antti Wihurin rahasto sekä Tuko.
Vuonna 1997 yhtiön liikevaihto oli 5424 miljoonaa markkaa ja sillä oli 3700 työntekijää.
Vuonna 1999 Metro-pikatukkuja oli noin neljäkymmentä ympäri Suomea.
Vuonna 2001 Wihuri osti Seston Stockmannilta. Wihurin Ruokavarasto-ketjulla oli 140 myymälää.
Vuonna 2003 ostettiin Vilakone Oy.
Wihuri ja Tradeka fuusioivat omistamansa päivittäistavaroita myyneet kaupat vuonna 2005. Yhtiöillä oli kummallakin yhtä suuri osuus uudesta yhteisyrityksestä, kolmas osakas oli Industri Kapital. Yhtiöllä oli 750 myymälää ja 6900 työntekijää. Tradekalta siihen siirtyivät Siwa-myymälät, Valintatalot ja Euromarketit. Yhteisyrityksestä puolet omistaneen Wihurin myymälöitä olivat Ruokavarastot, Sestot ja Etujätit. Yhtiön nimeksi tuli Tradeka, myöhemmin Suomen Lähikauppa Oy.
Vuonna 2007 yli puolet Wihurin liikevaihdosta tuli kansainvälisessä pakkausteollisuudessa toimivasta Winpakista ja Wipakista.
Wihuri omisti 15,76 % vähittäiskauppayritys Suomen Lähikaupasta, mutta myi osuutensa 2012.
Vuonna 2010 konsernilla oli noin 5000 työntekijää ja sen liikevaihdosta noin kaksi kolmasosaa tuli Suomesta.
Heinäkuussa 2013 yhtiö päätti jakautua, eli erottaa pakkausliiketoiminnan muista liiketoiminnoista Wihuri Packaging Oy -yhtiöön. Muu liiketoiminta jäi Wihuri Oy:lle. Yhtiöillä oli sama emoyhtiö ja ne kuuluivat samaan konserniin.
Wihuri Oy (2014–)
Vuoden 2014 toimintansa aloittanut Wihuri Packaging Oy toimi Pohjois-Amerikassa Winpak-brändillä ja Euroopassa Wipak-brändillä. Pakkausteollisuus työllisti 75 prosenttia konsernin työntekijöistä. Wihurilla oli ympäri maailmaa yli kaksikymmentä tehdasta, jotka olivat keskittyneet ruoka- ja terveydenhoitopakkausten valmistamiseen.
Wihuri oli vuosina 2013–2016 Formula 1 -sarjassa ajavan Williams F1 Teamin virallinen yhteistyökumppani. Kaudella 2017 ja 2018 Wihuri oli F1-mestaritalli Mercedes Grand Prix'n yhteistyökumppani.
Vuonna 2018 Wihuri perusti oman logistiikkakeskuksen Viinikkalaan ja lakkasi samalla käyttämästä Tukon hankinta- ja logistiikkapalveluja, jonka osakas se oli ollut. Muutoksen taustalla oli Kesko, joka oli ostanut Suomen Lähikaupan vuonna 2015 ja siirtänyt sen oman logistiikkakeskuksen käyttäjäksi. Kun Tukon suurin asiakas lähti, Wihuri ei pitänyt sen toimintamallia enää kannattavana.
Vuonna 2019 Antti Aarnio-Wihurin perhe yhdisti omistuksensa Wihuri Packaging Oy:ssä ja Wihuri Oy:ssä Wihuri International Services Oy:hyn, josta tuli konsernin emoyhtiö.
2020-luvulla Wihuri Tekninen Kauppa luopui Caterpillarin tuotteiden, kuten maanrakennuskoneiden ja merimoottoreiden edustuksesta yli 70 vuoden jälkeen. Syynä oli yhtiön muuttuneet kauppatavat, jossa päämiehen määräysvalta kasvoi ja marginaalit kaventuivat. Uudeksi päämieheksi tuli yhdysvaltalainen John Deere maatalouskoneineen.
Marraskuussa 2021 Wihuri laajensi Teknistä Kauppaa ostamalla Lempäälästä maanrakennuskoneisiin myyntiin, vuokraukseen, korjaukseen ja varusteisiin keskittyneen Realmachinery Oy:n.
Kesällä 2022 Wihuri Metro-tukku kertoi avaavansa 15 ravintolatukulleen niin sanotun lippulaivatukun Helsingin Konepajalle seuraavan vuoden aikana. Tukun yhteydessä aiottiin järjestää ruokatapahtumia ja pitää auki pop up -ravintoloita.
Organisaatio
Wihuri-konsernin emoyhtiö on Wihuri International Oy ja sillä on kaksi alakonsernia, Wihuri Oy ja Wihuri Packaging Oy.
Yhtiö on perustanut Jenny ja Antti Wihurin rahaston ja Wihurin kansainvälisen rahaston.
Wihuri Oy
Wihuri Oy:llä on kolme toimialaa: Wihuri Metro-tukku, Tekninen Kauppa ja Wihuri Aviation (Jetflite).
Tekninen Kauppa
Teknisen Kaupan tuotteita ovat muun muassa trukit, moottorit ja maanrakennuskoneet. Se edustaa esimerkiksi John Deeren maatalouskoneita Suomessa ja Virossa.
Aviation
Jetflite Oy tarjoaa tilauslentoja, lentokoneiden operointi- ja huoltopalveluluja sekä ambulanssilentoja.
Wihuri Packaging Oy
Wihuri Packaging Oy:lla on yksi toimiala, pakkausteollisuus. Sen yhteensä 21 tuotantolaitosta toimivat Euroopassa ja Aasiassa Wipak-brändillä ja Pohjois-Amerikassa Winpak-nimellä.
Wihuri valmistaa kalvopakkauksia elintarvike- ja lääketeollisuuteen. Sen valmistamia pakkauksia on käytetty esimerkiksi HK:n Sinisen ja Valion Oltermanni-juuston pakkaamiseen.
Suomen Senioripuolue
Suomen Senioripuolue (SSP) oli suomalainen eläkeläisten asioihin keskittynyt puolue. Järjestö merkittiin yhdistysrekisteriin joulukuussa 1990 ja puoluerekisteriin tammikuussa 1991. Aluksi puolueen nimi oli Riippumattomat Sitoutumattomat Eläkeläiset Suomessa (RSES) ja vuodesta 1991 alkaen Eläkeläiset Kansan Asialla (EKA tai ELKA). Senioripuolue otettiin käyttöön kesällä 2006. Järjestö poistettiin puoluerekisteristä kolmesti, vuosina 1995, 2003 ja 2011, koska se ei saanut kansanedustajia. Puolue lopetti toimintansa vuodenvaihteessa 2014–2015.